Sarah Sechan lan Uli Herdinansyah (presenter, juru main filem Naga Bonar (Jadi) 2) tampil bareng ing paméntasan drama musikal kang témané Miss kadalu warsa garapan Eksotika Karmawibhangga Indonésia (EKI) Production. Sajeroning paméntasan iku, Sarah Sechan meragakaké tokoh Shiva. Tokoh Shiva iki ya iku wong wadon kang sugih lan akèh bandha, ayu, "glamor", nanging mlarat katresnan saka wong tuwané. Pagelaran téater musikal iki dianakaké ing Gedung Kesenian Jakarta nalika tanggal 24 nganti 27 Mèi 2007.